**VEIKLOS APRAŠAS**

Klaipėdos lopšelis-darželis „Žemuogėlė”

Praktinė paskaita/eksperimentas „Graži ir sveika šypsena”.

Autorė – visuomenės sveikatos specialistė Anastasija Konstantinova.

**Praktinė paskaita/eksperimentas „Graži ir sveika šypsena”.**

Pagrindinė vaikų dantų ligų priežastys – burnos higienos nesilaikymas, profilaktinės priežiūros stoka. Tai yra todėl, kad vaikai nuo mažens neišmoksta tinkamai prižiūrėti dantukus. Tėvai savo vaikų dantų sveikata turėtų pasirūpinti vos išdygus pirmiems pieniniams dantukams.

**Tikslas:** didinti ikimokyklinio amžiaus vaikų supratimą apie burnos higieną.

**Uždaviniai:**

1. Supažindinti vaikus apie burnos higienos svarbą.
2. Išsiaiškinti ar dantų pasta turi teigiamos įtakos tiek dantų spalvai, tiek apsauginio dantų sluoksnio stiprinimui.
3. Kūrybiškai pavaizduoti dantų higienos svarba.

**Dalyviai:** gr. „Saulutė“ (3-4 m.), „Saulėgrąža“ (4-5 m.), „Nežiniukai“ (5-6 m.), „Bitutės“ (6-7 m.).

Panaudojant Lietuvos burnos higienistų draugijos metodinę medžiagą „Sveikų dantų komanda skuba į pagalbą“ vaikams buvo pasakota apie burnos higienos svarbą, kaip tinkamai prižiūrėti savo dantukus. Parodyta vaizdinė medžiaga, kaip ir kodėl reikia valyti dantukus.

Vaikai pademonstravo kaip moka valyti dantukus, išvalė dantukus ir begemotui, piešia laimingus dantukus bei puolančias bakterijas. Kartu su vaikais buvo atliktas eksperimentas. Šiuo eksperimentu vaikai galėjo stebėti kaip maisto produktai veikia valant/nevalant mūsų dantis pasta su fluoru. Šia veikla vaikučiai pademonstravo dantų priežiūros svarbą. Kiekviena grupė kūrybiškai pavaizdavo dantukų higienos svarbą stenduose.